ANEXA nr.  8 la normele tehnice
VIII. Programul național de sănătate mintală și profilaxie în patologia psihiatrică
A. Obiective:
a) realizarea activităților de terapie ocupațională în vederea favorizării măsurilor de reinserție socială și profesională a persoanelor cu tulburări de sănătate mintală;
b) creșterea conștientizării și informării populației generale și a profesioniștilor din sănătate prin îmbunătățirea înțelegerii patologiei tulburărilor adictive, depresive și anxioase.
B. Unitatea națională de asistență tehnică și management: Centrul Național de Sănătate Mintală și Luptă Antidrog
C. Activități:
1. activități implementate pentru promovarea sănătății mintale prin terapie ocupațională de care beneficiază persoanele cu tulburări de sănătate mintală aflate sub observație și tratament specific:
1.1. organizarea de ateliere de terapie ocupațională pentru dezvoltarea abilităților practice și creative ale persoanelor cu tulburări de sănătate mintală;
1.2. îmbunătățirea competențelor profesionale pentru specialiști;
*1.3. evaluarea eficienței terapiei ocupaționale pentru îmbunătățirea stării de sănătate mintală a pacientului;
*2. activități implementate pentru creșterea informării și conștientizării populației generale și a profesioniștilor din sănătate, prin îmbunătățirea înțelegerii patologiei tulburărilor adictive, depresive și anxioase:
2.1. organizarea de campanii de informare și conștientizare la nivel național asupra domeniului tulburărilor adictive, depresive și anxioase, adresate populației generale;
2.2. organizarea de seminare sau, după caz, ateliere de formare în domeniul tulburărilor adictive, depresive și anxioase, adresate profesioniștilor din sănătate.
D. Indicatori de evaluare:1. indicatori fizici:
1.1. activitatea 1:
1.1.1. număr de persoane cu tulburări de sănătate mintală incluse în programe intraspitalicești de reabilitare: 8.500 de persoane;
1.1.2. număr de specialiști în terapie ocupațională instruiți: 100 de specialiști;
1.1.3. număr de studii de evaluare a eficienței terapiei ocupaționale în sprijinul reinserției sociale și profesionale: 1 studiu;
1.2. activitatea 2:
1.2.1. număr de evenimente desfășurate/campanie de informare și conștientizare: 6 evenimente;
1.2.2. număr de profesioniști din sănătate participanți la instruire: 250;
2. indicatori de eficiență:
2.1. activitatea 1:
2.1.1. cost mediu estimat/persoană inclusă în programele intraspitalicești de reabilitare: 150 lei;
2.1.2. cost mediu estimat/specialist în terapie ocupațională instruit: 1.500 lei/specialist instruit;
2.1.3. cost mediu estimat/studiu realizat: 50.000 lei;
2.2. activitatea 2:
2.2.1. cost mediu estimat/campanie de informare și conștientizare a tulburărilor adictive, depresive și anxioase: 117.035 lei/an/campanie;
2.2.2. cost mediu estimat/profesionist în sănătate instruit: 400 lei/persoană;
3. indicatori de rezultat:
3.1. ponderea bolnavilor beneficiari ai activităților de terapie ocupațională din totalul bolnavilor internați în structurile de psihiatrie care implementează activitățile programului: minimum 5% în cazul structurilor de psihiatrie pediatrică și minimum 5% în cazul structurilor de psihiatrie pentru adulți;
3.2. ponderea beneficiarilor campaniei de informare și conștientizare a tulburărilor adictive, depresive și anxioase/an: 90% din totalul numărului de beneficiari estimat/an;
3.3. ponderea beneficiarilor activității de formare în domeniul tulburărilor adictive, depresive și anxioase/an: 90% din totalul numărului de beneficiari estimat/an.
E. Unități de specialitate care implementează programul:
1. activitatea 1:
1.1. Spitalul Clinic Județean de Urgență Oradea;
1.2. Spitalul de Psihiatrie „Sf. Pantelimon“ Brăila;
1.3. Spitalul Clinic de Neuropsihiatrie Craiova, județul Dolj;
1.4. Spitalul de Psihiatrie Cronici Schitu Greci, județul Olt;
1.5. Spitalul de Psihiatrie „Dr. Gh. Preda“ Sibiu;
1.6. Spitalul de Psihiatrie Cronici Siret, județul Suceava;
1.7. Spitalul Clinic de Psihiatrie „Prof. Dr. Alexandru Obregia“ București;
1.8. Spitalul de Psihiatrie Titan „Dr. Constantin Gorgos“ București;
1.9. Spitalul de Psihiatrie și pentru Măsuri de Siguranță Ștei, județul Bihor;
1.10. Spitalul de Psihiatrie și pentru Măsuri de Siguranță Săpoca, județul Buzău;
1.11. Spitalul de Psihiatrie Poiana Mare, județul Dolj;
1.12. Spitalul de Psihiatrie și pentru Măsuri de Siguranță Pădureni Grajduri, județul Iași;
1.13. Institutul de Psihiatrie „Socola“ Iași;
1.14. Spitalul de Psihiatrie Gătaia, județul Timiș;
1.15. Spitalul de Psihiatrie Cronici Dumbrăveni, județul Vrancea;
1.16. Spitalul de Psihiatrie și pentru Măsuri de Siguranță Jebel, județul Timiș;
1.17. Spitalul Județean de Urgență Ploiești - CSM adulți, județul Prahova;
1.18. Spitalul de Psihiatrie Murgeni, județul Vaslui;
1.19. Spitalul Județean de Urgență „Sf. Pantelimon“ Focșani, județul Vrancea;
1.20. Spitalul Clinic Județean de Urgență „Sf. Apostol Andrei“ Constanța;
1.21. Spitalul de Psihiatrie Voila, Câmpina, județul Prahova;
1.22. Spitalul de Psihiatrie Săpunari, județul Călărași;
1.23. Spitalul Județean de Urgență Tulcea;
1.24. Spitalul Județean de Urgență „Dr. Constantin Opriș“ Baia Mare - CSM copii, județul Maramureș;
1.25. Spitalul Județean de Urgențe „Dr. Fogolyán Kristóf Kórház“ Sfântu Gheorghe - CSM, județul Covasna;* Activitatea se implementează începând cu anul 2025.
1.26. Spitalul de Pediatrie Ploiești - CSM copii, județul Prahova;
1.27. Institutul Național pentru Sănătatea Mamei și Copilului „Alessandrescu-Rusescu“ București;
1.28. Spitalul Clinic de Copii Brașov - secția de psihiatrie pediatrică;
1.29. Spitalul Județean de Urgență Satu Mare - CSM;
1.30. Spitalul de psihiatrie „Sf. Maria“ Vedea, județul Argeș;
1.31. Spitalul de Psihiatrie Nucet, Bihor;1.32. Spitalul Județean de Urgență Pitești;
2. activitatea 2: Centrul Național de Sănătate Mintală și Luptă Antidrog.
F. Natura cheltuielilor eligibile:
1. echipamente și mobilier pentru dotarea spațiilor de terapie ocupațională:
1.1. echipamente și materiale pentru activități de croitorie și tricotaj;
1.2. echipamente pentru dotarea unui spațiu pentru activități gospodărești destinat bolnavilor;
1.3. echipamente și materiale pentru activități de grădinărit;
1.4. echipamente pentru dotarea spațiilor destinate activităților sportive;
1.5. echipamente de tehnică de calcul pentru dotarea spațiilor destinate bolnavilor;
1.6. jocuri interactive pentru adulți, cărți de colorat pentru adulți, cărți educative;
1.7. materiale și echipamente pentru terapia prin artă;
1.8. materiale și echipamente pentru modelare în lut;
1.9. echipamente pentru activitățile de meloterapie;
2. furnituri de birou: papetărie, consumabile: cartușe, toner xerox, toner imprimante, hârtie, dosare;
3. cheltuieli privind tipărirea și diseminarea materialelor informative;
4. cheltuieli pentru organizarea evenimentelor în cadrul campaniei de informare și conștientizare: cheltuieli pentru realizarea conceptului creativ, strategiei și planului de campanie, cheltuieli de realizare a conținutului materialelor informative și de conștientizare, cheltuieli pentru realizare vizuală, editare și machetare print și online, cheltuieli pentru publicare vizuală online, cheltuieli pentru organizarea evenimentului de informare și conștientizare: speaker, deplasare, diurnă, cazare, cheltuieli de închiriere a spațiilor;
5. cheltuieli pentru organizarea seminarelor și/sau atelierelor de formare: formatori, conținutul programelor de formare, acreditarea programelor de formare;
6. cheltuieli de personal și/sau cheltuieli cu bunuri și servicii pentru contracte de prestări servicii sau convenții civile, încheiate în temeiul Codului civil, după caz, conform prevederilor art. 52 din Legea nr. 95/2006 privind reforma în domeniul sănătății, republicată, cu modificările și completările ulterioare.(la 01-04-2024, Anexa nr. 8 a fost modificată de Punctul 52. , Articolul I din ORDINUL nr. 1.640 din 29 martie 2024, publicat în MONITORUL OFICIAL nr. 280 din 1 aprilie 2024 )
